“ก.ล.ต. ไทย” เตรียมจัดประชุม IOSCO Annual Meeting วันที่ 13-15 มิ.ย.66
ก.ล.ต. ไทยรับเป็นเจ้าภาพจัดการประชุม IOSCO Annual Meeting ประจำปี 66 ระหว่างวันที่ 13-15 มิ.ย.66 ลุยศึกษาวิเคราะห์ความเชื่อมโยงต่อเสถียรภาพทางการเงินและวางแนวทางร่วมกับธนาคารกลาง-ประเด็นด้านการเงินที่ยั่งยืน
ก.ล.ต. ไทยรับเป็นเจ้าภาพจัดการประชุม IOSCO Annual Meeting ประจำปี 66 ระหว่างวันที่ 13-15 มิ.ย.66 ลุยศึกษาวิเคราะห์ความเชื่อมโยงต่อเสถียรภาพทางการเงินและวางแนวทางร่วมกับธนาคารกลาง-ประเด็นด้านการเงินที่ยั่งยืน
20 ต.ค. 2565

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) พร้อมด้วยผู้บริหารเข้าร่วมพิธี Handover Ceremony ในระหว่างการประชุม Presidents Committee ณ เมืองมาราเกซ ราชอาณาจักรโมร็อกโก เพื่อรับมอบการเป็นเจ้าภาพจัดการประชุมเวทีระดับนานาชาติ IOSCO Annual Meeting ประจำปี 2566
โดยได้กล่าวเรียนเชิญผู้เข้าร่วมประชุมจากหน่วยงานกำกับดูแลตลาดทุนทั่วโลกเยือนไทยในระหว่างวันที่ 13-15 มิถุนายน 2566 เพื่อเข้าร่วมการประชุม IOSCO Annual Meeting ประจำปี 2566 และวันที่ 16 มิถุนายน 2566 สำหรับการประชุม SEC Thailand Public Conference
นอกจากนี้ ในระหว่างการประชุม Presidents Committee นั้น ประธานคณะกรรมการด้านต่างๆ รวมถึงสมาชิกจากหน่วยงานสมาชิก IOSCO ได้หารือประเด็นที่สมาชิกให้ความสำคัญ ได้แก่ การดำเนินงานของ Financial Stability Engagement Group เพื่อศึกษาวิเคราะห์เกี่ยวกับความเชื่อมโยงต่อเสถียรภาพทางการเงินและวางแนวทางร่วมกับธนาคารกลาง ประเด็นด้านการเงินที่ยั่งยืน และการดำเนินงานของ IOSCO ที่เกี่ยวข้องกับสินทรัพย์ดิจิทัล อีกทั้ง IOSCO ยังได้กล่าวขอบคุณ ก.ล.ต. ที่ได้ส่งเจ้าหน้าที่ที่มีประสบการณ์จำนวน 2 รายเข้าร่วมโครงการ secondment เพื่อสนับสนุนการดำเนินงานให้กับ IOSCO อีกด้วย